**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**ĀRKĀRTAS DOMES SĒDES**

**PROTOKOLS**

Nr.6

2025. gada 14. maijā

Sēde sasaukta plkst. 13:00, tiešsaistē

Sēdi atklāj plkst. 13:00

Domes sēde ir atklāta.

Ierosinātā jautājuma steidzamības pamatojums – līdz 2025. gada 15. maijam ir jāiesniedz projekta pieteikumi konkursā “Reģionālās attīstības atbalsta pasākums – infrastruktūras pielāgošana un uzturēšana", un ir nepieciešams Domes lēmums par projekta iesniegšanu un finansējuma piešķiršanu, ja projekts tiks apstiprināts.

**Darba kārtība:**

1. Par darba kārtību.
2. Par konceptuālu atbalstu projekta "Futbola laukuma seguma uzlabošana Limbažu stadionā" īstenošanai.
3. Par konceptuālu atbalstu projekta "Sanitārā mezgla izbūve Zvejnieku parka stadionā" īstenošanai.
4. Informācijas.

Sēde notiek videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://youtube.com/live/GTVcW0rE61A?feature=share>

Sēdē tiek veikts audiovizuāls ieraksts.

**Sēdi vada:** Limbažu novada pašvaldības Domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvede Dace Tauriņa.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo, Arvīds Ozols (sākot no 2. darba kārtības jautājuma), Rūdolfs Pelēkais, Ziedonis Rubezis, Dagnis Straubergs, Regīna Tamane, Andis Zaļaiskalns (sākot no 2. darba kārtības jautājuma).

**Sēdē nepiedalās deputāti:** Jānis Remess (iemesls nav zināms), Edmunds Zeidmanis (iemesls nav zināms).

**Sēdē piedalās:** Aira Lapkovska, Aiva Miškovska, Anna Siliņa-Garklāva, Artis Ārgalis, Dita Kalniņa, Diāna Buivide, Gita Kārnupe, Guna Indriksone, Guna Jirgensone, Guna Paegle, Gunita Gulbe, Ieva Mahte, Ilga Tiesnese, Ilze Rubene, Ina Sidjukina, Inese Banča, Ineta Cīrule, Iveta Beļauniece, Iveta Pēkšēna, Juris Graudiņš, Klinta Brojeva, Kristiāna Pamše, Linda Helēna Griškoite, Lāsma Liepiņa, Līga Viļčinska, Mārtiņš Grāvelsiņš, Raimonds Straume, Raivis Galītis, Roberts Viziņš, Sandra Smiltniece, Santa Čingule, Sarma Kacara, Sintija Zute, Solvita Kukanovska, Valentīna Ozola, Viktors Zujevs.

**1.**

**Par darba kārtību**

Ziņo Dagnis Straubergs

Iepazinusies ar Limbažu novada pašvaldības Domes priekšsēdētāja D. Strauberga priekšlikumu apstiprināt sēdes darba kārtību, **atklāti balsojot: PAR** – 10 deputāti (Māris Beļaunieks, Lija Jokste, Aigars Legzdiņš, Dāvis Melnalksnis, Kristaps Močāns, Valdis Možvillo, Rūdolfs Pelēkais, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** deputāts Andris Garklāvs, Limbažu novada dome **NOLEMJ:**

apstiprināt šādu sēdes darba kārtību:

1. Par darba kārtību.
2. Par konceptuālu atbalstu projekta "Futbola laukuma seguma uzlabošana Limbažu stadionā" īstenošanai.
3. Par konceptuālu atbalstu projekta "Sanitārā mezgla izbūve Zvejnieku parka stadionā" īstenošanai.
4. Informācijas.

Darbu sēdē uzsāk deputātiArvīds Ozols un Andis Zaļaiskalns.

**Lēmums Nr.315**

**2.**

**Par konceptuālu atbalstu projekta "Futbola laukuma seguma uzlabošana Limbažu stadionā" īstenošanai**

Ziņo Diāna Buivide, debatēs piedalās Andris Garklāvs, Māris Beļaunieks, Dagnis Straubergs

Viedās administrācijas un reģionālās attīstības ministrija (turpmāk - VARAM) izsludinājusi projektu konkursu “Reģionālās attīstības atbalsta pasākums – infrastruktūras pielāgošana un uzturēšana”, kas tiek rīkots likuma “Par valsts budžetu 2025. gadam un budžeta ietvaru 2025., 2026. un 2027. gadam” valsts budžeta pasākuma “Reģionālās attīstības atbalsta pasākums – infrastruktūras pielāgošana un uzturēšana” ietvaros. Projektu pieteikumu iesniegšanas termiņš ir līdz 2025. gada 15. maijam.

Konkursa 2025. gadā kopējais pieejamais finansējums ir 409 083 EUR. Viena projekta īstenošanai pašvaldība var saņemt valsts budžeta līdzfinansējumu ne mazāk kā 50 000 EUR un ne vairāk kā 409 083 EUR.

SIA “Olimpiskais centrs “Limbaži”” rosina iesniegt un īstenot projektu “Futbola laukuma seguma uzlabošana Limbažu stadionā”. Projektā plānots Limbažu stadiona futbola laukumam nomainīt seguma virskārtu, ierīkot laistīšanas un drenāžas sistēmas, nodrošināt mēslošanu un miglošanu divas sezonas, izstrādāt būvniecības ieceres dokumentāciju un nodrošināt būvuzraudzību.

Pamatojoties uz Pašvaldību likuma 4. panta pirmās daļas 7. punktu, 5. pantu, 10. panta pirmās daļas ievadu, **atklāti balsojot: PAR** – 12 deputāti (Māris Beļaunieks, Andris Garklāvs, Lija Jokste, Aigars Legzdiņš, Kristaps Močāns, Valdis Možvillo, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Andis Zaļaiskalns), **PRET –** nav, **ATTURAS –** nav, balsojumā nepiedalās deputāts Dāvis Melnalksnis, Limbažu novada dome **NOLEMJ:**

1. Atbalstīt ieceri īstenot projektu “Futbola laukuma seguma uzlabošana Limbažu stadionā”.
2. Noteikt projekta kopējās attiecināmās izmaksas 213 829,54 EUR, no tām valsts budžeta finansējums 50%, t.i. 106 914,77 EUR, pašvaldības līdzfinansējums 50%, t.i. 106 914,77 EUR.
3. Uzdot Limbažu novada pašvaldības Attīstības un projektu nodaļai sagatavot un līdz 2025. gada 15. maijam iesniegt projekta iesniegumu „Futbola laukuma seguma uzlabošana Limbažu stadionā” Viedās administrācijas un reģionālās attīstības ministrijā.
4. Uzdot Limbažu novada pašvaldības Attīstības un projektu nodaļai projekta “Futbola laukuma seguma uzlabošana Limbažu stadionā” atbalsta gadījumā, pēc apliecinošo dokumentu saņemšanas Limbažu novada pašvaldībā, sagatavot lēmuma projektu par saņemtā atbalsta iekļaušanu Limbažu novada pašvaldības budžetā un līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
5. Projekta atbalsta gadījumā uzdot izpilddirektoram ar rīkojumu noteikt projekta komandu.
6. Kontroli par lēmuma izpildi uzdot Limbažu novada pašvaldības izpilddirektoram.

Deputāts Dāvis Melnalksnis informē, ka balsojumā nepiedalās.

**Lēmums Nr.316**

**3.**

**Par konceptuālu atbalstu projekta "Sanitārā mezgla izbūve Zvejnieku parka stadionā" īstenošanai**

Ziņo Diāna Buivide, debatēs piedalās Andris Garklāvs, Dagnis Straubergs, Kristaps Močāns,

Arvīds Ozols, Māris Beļaunieks, Dāvis Melnalksnis

Viedās administrācijas un reģionālās attīstības ministrija (turpmāk - VARAM) izsludinājusi projektu konkursu “Reģionālās attīstības atbalsta pasākums – infrastruktūras pielāgošana un uzturēšana”, kas tiek rīkots likuma “Par valsts budžetu 2025. gadam un budžeta ietvaru 2025., 2026. un 2027. gadam” valsts budžeta pasākuma “Reģionālās attīstības atbalsta pasākums – infrastruktūras pielāgošana un uzturēšana” ietvaros. Projektu pieteikumu iesniegšanas termiņš ir līdz 2025. gada 15. maijam.

Konkursa 2025. gadā kopējais pieejamais finansējums ir 409 083 EUR. Viena projekta īstenošanai pašvaldība var saņemt valsts budžeta līdzfinansējumu ne mazāk kā 50 000 EUR un ne vairāk kā 409 083 EUR.

Sporta un atpūtas komplekss “Zvejnieku parks” rosina iesniegt un īstenot projektu “Sanitārā mezgla izbūve Zvejnieku parka stadionā”. Projektā Sporta un atpūtas kompleksa “Zvejnieku parks” stadionā plānots izbūvēt sanitārā mezgla ēku ar labierīcībām, ierīkot ūdens pievadu un kanalizācijas vadu, izstrādāt būvniecības ieceres dokumentāciju, nodrošināt būvuzraudzību un autoruzraudzību.

Pamatojoties uz Pašvaldību likuma 4. panta pirmās daļas 2. un 7. punktu, 5.pantu un 10. panta pirmās daļas ievadu, **atklāti balsojot: PAR** – 9 deputāti (Māris Beļaunieks, Lija Jokste, Aigars Legzdiņš, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Andis Zaļaiskalns), **PRET –** deputāts Valdis Možvillo, **ATTURAS –** nav, balsojumā nepiedalās 2 deputāti (Dāvis Melnalksnis, Kristaps Močāns), nebalso deputāts Andris Garklāvs, Limbažu novada dome **NOLEMJ:**

1. Atbalstīt ieceri īstenot projektu “Sanitārā mezgla izbūve Zvejnieku parka stadionā”.
2. Noteikt projekta kopējās attiecināmās izmaksas 111 589,24 EUR, no tām valsts budžeta finansējums 50%, t.i. 55 794,62 EUR, pašvaldības līdzfinansējums 50%, t.i. 55 794,62 EUR.
3. Uzdot Limbažu novada pašvaldības Attīstības un projektu nodaļai sagatavot un līdz 2025. gada 15. maijam iesniegt projekta iesniegumu „Sanitārā mezgla izbūve Zvejnieku parka stadionā” Viedās administrācijas un reģionālās attīstības ministrijā.
4. Uzdot Limbažu novada pašvaldības Attīstības un projektu nodaļai projekta “Sanitārā mezgla izbūve Zvejnieku parka stadionā” atbalsta gadījumā, pēc apliecinošo dokumentu saņemšanas Limbažu novada pašvaldībā, sagatavot lēmuma projektu par saņemtā atbalsta iekļaušanu Limbažu novada pašvaldības budžetā un līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
5. Projekta atbalsta gadījumā uzdot izpilddirektoram ar rīkojumu noteikt projekta komandu.
6. Kontroli par lēmuma izpildi uzdot Limbažu novada pašvaldības izpilddirektoram.

Deputāti Dāvis Melnalksnis un Kristaps Močāns informē, ka balsojumā nepiedalās.

**4.**

**Informācijas**

-

Sēdi slēdz plkst. 13:36

Sēdes vadītājs D. Straubergs

Sēdes protokoliste D. Tauriņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU